Diari Oficial de la Generalitat Valenciana


Sumari del DOGV 7512, del 24-04-2015 (2015/3635)

RESOLUCIÓ de 14 d'abril de 2015, del director general de Joventut i de l'Institut Valencià de la Joventut.Generalitat Jove, per la qual es resol la convocatòria de la Campanya de Temps Lliure Juvenil, en la modalitat d'oferta concertada i oferta lliure, per a l'any 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7512

Data del DOGV
:   24-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3635


Data del document
:   14-04-2015

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 d'abril de 2015, del director general de Joventut i de l'Institut Valencià de la Joventut.Generalitat Jove, per la qual es resol la convocatòria de la Campanya de Temps Lliure Juvenil, en la modalitat d'oferta concertada i oferta lliure, per a l'any 2015. [2015/3635]  
Vistes les sol·licituds presentades en el marc de la convocatòria de la Campanya de Temps Lliure Juvenil, en la modalitat d'oferta concertada i oferta lliure, per a l'any 2015, d'acord amb els següents  
  
Antecedents de fet  
I. Per la Resolució de 6 de febrer de 2015, del director general de Joventut i de l'Institut Valencià de la Joventut.Generalitat Jove (d'ara en avant, IVAJ.GVA JOVE), publicada en el Diari Oficial de la Comunitat Valenciana (d'ara en avant, DOCV) número 7467, de 17 de febrer de 2015, es va convocar la Campanya de Temps Lliure Juvenil, en la modalitat d'oferta concertada i oferta lliure, per a l'any 2015.  
II. De conformitat amb el que establix la base novena de l'annex I de la resolució de convocatòria, s'han ordenat les sol·licituds presentades fins al 12 de març de 2015 en tres llistes: una llista de les sol·licituds d'oferta concertada de beneficiaris domiciliats a la Comunitat Valenciana; una altra d'oferta concertada amb sol·licituds de beneficiaris d'altres comunitats autònomes; i una tercera de sol·licituds d'oferta lliure. Les sol·licituds s'han numerat independentment en cada una de les llistes i de forma correlativa, segons la seua entrada en qualsevol dels llocs establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
III. Segons el sorteig públic realitzat el dia 8 d'abril de 2015, els números resultants per a començar a adjudicar torns i places a les entitats han sigut:  
a) Sol·licituds d'oferta concertada per a beneficiaris de la Comunitat Valenciana: número 19.  
b) Sol·licituds d'oferta concertada per a beneficiaris d'altres comunitats autònomes: número 12.  
c) Sol·licituds d'oferta lliure: número 3.  
IV. Tenint en compte el resultat del sorteig s'han adjudicat els torns i les places a les entitats sol·licitants.  
V. En data 24 de març de 2015, el sol·licitant detallat en l'annex III de la present resolució comunica a l'IVAJ.GVA JOVE que desistix de la seua sol·licitud.  
A estos antecedents resulten aplicables els següents  
  
Fonaments jurídics  
Primer. Resulta competent per a dictar la resolució present el director general de Joventut i de l'Institut Valencià de la Joventut.Generalitat Jove, de conformitat amb el que disposa la Llei 18/2010, de 30 de desembre, de Joventut de la Comunitat Valenciana, i el Decret 21/2003, de 4 de març, del Consell de la Generalitat, per mitjà del qual s'aprova el Reglament orgànic i funcional de l'IVAJ.GVA JOVE, que ultima la via administrativa segons el que disposa l'article 15 de la Llei 18/2010, de 30 de desembre.  
Segon. Són aplicables a esta resolució la Llei 30/1992, de Règim Jurídic de les Administracions Públiques i del Procediment Administratiu Comú, l'esmentada Llei 18/2010, de 30 de desembre, de Joventut de la Comunitat Valenciana, i l'Orde de 31 de juliol de 1987, de la Conselleria de Cultura, Educació i Ciència, per la qual s'aproven les normes reguladores del funcionament de les residències, albergs i campaments juvenils de la Generalitat Valenciana (amb les modificacions posteriors que ha tingut).  
Tercer. En l'adjudicació dels torns i places s'han seguit els tràmits previstos en la Resolució de 6 de febrer de 2015, del director general de Joventut i de l'Institut Valencià de la Joventut.Generalitat Jove, per la qual es fa pública la convocatòria de la Campanya de Temps Lliure Juvenil en la modalitat d'oferta concertada i oferta lliure, per a l'any 2015.  
Quart. Resulta d'aplicació el que disposa l'article 90 de la Llei 30/1992, de Règim Jurídic de les Administracions Públiques i del Procediment Administratiu Comú, respecte del desistiment de les sol·licituds.  
  
Vist l'informe de la secció de l'IVAJ.GVA JOVE sobre la proposta d'adjudicació de places i torns, i fent ús de les facultats conferides per l'article 10 de la Llei 18/2010, de 30 de desembre, de la Generalitat, de Joventut de la Comunitat Valenciana, resolc:  
  
Primer  
Adjudicar els torns i les places previstos en la convocatòria de la Campanya de Temps Lliure Juvenil, en la modalitat d'oferta concertada i oferta lliure, per a l'any 2015, a les entitats que figuren en l'annex I d'esta resolució.  
  
Segon  
Desestimar les sol·licituds d'adjudicació de torns i places de la convocatòria esmentada de les entitats que figuren en l'annex II, pels motius que s'hi exposen.  
Estes entitats podran fer noves sol·licituds de les places sobrants, l'oferta de les quals podran consultar en el web de l'IVAJ.GVA JOVE: www.gvajove.es.  
  
Tercer  
Acceptar el desistiment de la sol·licitud que figura en l'annex III i, en conseqüència, arxivar-la.  
  
Quart  
El termini que les entitats adjudicatàries tindran per a formalitzar la reserva serà fins al 8 de maig de 2015, d'acord amb les bases 10 i 12.1 de la Resolució de 6 de febrer de 2015, per la qual es convoca la Campanya de Temps Lliure Juvenil, en la modalitat d'oferta concertada i oferta lliure, per a l'any 2015.  
Les entitats adjudicatàries rebran per correu el document de liquidació dels pagaments a realitzar i els terminis establits a l'efecte, en el qual figurarà un número de reserva a què hauran de fer referència en qualsevol comunicació amb l'IVAJ.GVA JOVE que tinga relació amb esta convocatòria.  
Per a formalitzar les adjudicacions, les entitats han de fer el primer pagament, en concepte de reserva de 10,00 - per plaça, en el compte número ES12 5063 4937 5975 5564 0210, de Sabadell-CAM, i remetre a l'IVAJ.GVA JOVE (c/ l'Hospital, 11, 46380 València) una còpia del justificant bancari i el document de liquidació mencionat degudament firmat.  
De conformitat amb el que disposa la base 12.2 de la Resolució de 6 de febrer de 2015, l'efectivitat de la present resolució queda condicionada al compliment de les esmentades obligacions, amb els efectes establits en la dita base.  
  
Contra esta resolució, que posa fi a la via administrativa, podrà interposar-se potestativament un recurs de reposició davant del director general de l'Institut Valencià de la Joventut.Generalitat Jove en el termini d'un mes, o directament recurs contenciós administratiu davant del jutjat contenciós-administratiu competent, d'acord amb els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà que es publique en els taulers d'anuncis de les seus de l'IVAJ.GVA JOVE, a Alacant (Rambla Méndez Núñez, 41, 03866 Alacant), a Castelló de la Plana (c/ Orfebres Santalínea, 2, 12961 Castelló de la Plana) i a València (c/ l'Hospital, 11, 46631 València), tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 14 d'abril de 2015.- El director general de Joventut i de L'IVAJ.GVA JOVE: Marcos Sanchis Fernández.